b'\n_START_ARTICLE_\nMyl\xc3\xa8na Atanassova\n_START_PARAGRAPH_\nMyl\xc3\xa8na Atanassova (s. 1963 Sofia, Bulgaria) on bulgarialainen taidemaalari ja muotisuunnittelija. H\xc3\xa4net tunnetaan my\xc3\xb6s nimell\xc3\xa4 Myl\xc3\xa8ne Atanassova. _NEWLINE_Atanassova on ty\xc3\xb6skennellyt Bulgariassa 1990-luvulla televisiotuottajana ja -toimittajana. _NEWLINE_Vuonna 1997 Atanassova perusti oman muotihuoneen nimelt\xc3\xa4 "Milena-Art". Vuodesta 2002 alkaen h\xc3\xa4n on ty\xc3\xb6skennellyt muotitaiteilijana ja tehnyt yhteisty\xc3\xb6t\xc3\xa4 Givenchyn, Lanvinin, Louis Vuittonin ja Stella McCartneyn kanssa. Samalla h\xc3\xa4n on koko ajan ty\xc3\xb6skennellyt taidemaalarina ja pit\xc3\xa4nyt n\xc3\xa4yttelyit\xc3\xa4 muun muassa Pariisissa, Tukholmassa ja Osakassa. Maalauksiinsa h\xc3\xa4n yhdist\xc3\xa4\xc3\xa4 eri materiaaleja kuten paperia, nahkaa ja metallia.'